 ELDORET, 7 Nov 2002 MOL - Shirka Eldoret oo markiisii hore qorshaha loogu talo galay ahaa in uu socdo muddo ka badan lix bilood ayaa laga weeciyay wadadiisii, taasoo dad badan u arkayeen in ay tahay fursad fiican oo lagu lafa guri karo laguna dhamays tiri karo khilaafaadka mugga weyn leh ee Waayadanba Soomaalida ragaadiyay, dhismaha shuruuc iyo hab dawladeed lagu wada qanacsan yahay iyo wax qaybsi dawladnimo. 